กรมพัฒนาฝีมือแรงงานร่วมกับกองทัพไทย พัฒนาทักษะทหารก่อนปลดประจำการเป็นแรงงานฝีมือ
นางสาวบุปผา เรืองสุด อธิบดีกรมพัฒนาฝีมือแรงงาน ลงพื้นที่จังหวัดราชบุรี ตรวจเยี่ยมและให้กำลังใจทหารกองประจำการที่เข้ารับการฝึกอบรมก่อนปลดประจำการ ณ สถาบันพัฒนาฝีมือแรงงาน 4 ราชบุรี จำนวน 2 หลักสูตร ได้แก่ การติดตั้งและการประยุกต์ใช้โซล่าร์เซลล์ และช่างเดินสายไฟฟ้าภายในอาคาร ซึ่งทั้งสองหลักสูตรใช้ระยะเวลาการฝึก 30 ชั่วโมง มีทหารกองประจำการเข้ารับการฝึกอบรมรวม 39 นายนางสาวบุปผา กล่าวว่า กรมพัฒนาฝีมือแรงงาน กระทรวงแรงงาน ดำเนินโครงการฝึกอบรมแรงงานกลุ่มเป้าหมายเฉพาะเพื่อเพิ่มโอกาสในการประกอบอาชีพให้แก่ทหารก่อนปลดประจำการ โดยประสานความร่วมมือกับหน่วยงานกองทัพในพื้นที่ จัดฝึกอบรมหลักสูตรอาชีพต่างๆ ที่สอดรับกับความต้องการของตลาดแรงงาน หรือสาขาที่สามารถนำไปประกอบเป็นอาชีพอิสระได้ เช่น สาขาเทคนิคการเตรียมพื้นผิวงานสีรถยนต์ สาขาช่างก่ออิฐฉาบปูน สาขาช่างแต่งผมบุรุษ สาขาการซ่อมบำรุงอุปกรณ์ไฟฟ้า เป็นต้น โดยในปี 2566 มีเป้าหมายดำเนินการจำนวน 1,000 นาย ดำเนินการโดยสถาบันพัฒนาฝีมือแรงงานและสำนักงานพัฒนาฝีมือแรงงาน 51  จังหวัด ปัจจุบันฝึกอบรมไปแล้ว 809 คน